8 Helsefremmende og forebyggende sykepleie

Modulen vil gi kunnskaper om risikofaktorer som truer menneskers helse og tiltak for å fremme helse og forebygge sykdom. Modulen vil også gi studentene en forståelse for helseopplysning og betydningen av tverrfaglig samarbeid på dette området. Videre vil modulen gi kunnskaper om hvordan sykepleieren kan forhindre at komplikasjoner og/eller nye helseproblemer oppstår hos pasienter. Modulen omfatter også lover og forskrifter som regulerer virksomheten. Sykepleieren har som oppgave å undervise og veilede pasienter og pårørende innen sitt fagområde. Undervisning og veiledning baseres på problemer og behov som oppstår i forbindelse med sykdom og lidelse, men er også knyttet til generell helseopplysning. I denne modulen vil helsepsykologi og sykepleierens undervisningsfunksjon bli omhandlet.

